যোগীন্দ্রনাথ বসু
যোগীন্দ্রনাথ বসু (১৮৫৭ - ১৯২৭) একজন বাঙালি সাহিত্যিক এবং জীবনীকার । তিনি বর্তমান পশ্চিমবঙ্গের দক্ষিণ ২৪ পরগণা জেলার ডায়মন্ডহারবার লাইনের নেতড়া গ্রামে জন্মগ্রহণ করেন । বিদ্যালয়ের প্রধান শিক্ষকতার পাশাপাশি তিনি নিয়মিত সাহিত্যচর্চা চালিয়ে গেছেন । এঁর রচিত বিশাল আয়তনের মাইকেল মধুসূদন দত্তের জীবনীগ্রন্থটি গবেষণামূলক প্রামান্য গ্রন্থ হিসাবে স্বীকৃত । তিনি আরো কয়েকখানি জীবনী গ্রন্থ রচনা করেছিলেন । তিনি নিয়মিত কাব্যচর্চাও করতেন । তার কাব্যশৈলীতে মুগ্ধ হয়ে স্যার আশুতোষ মুখোপাধ্যায় তাকে 'কবিভূষণ' উপাধি দিয়েছিলেন ।